Odense Adresse-Contoirs Efterretninger, 1815-08-15
Lovgivning og offentlige Foranstaltninger. 25 Juli 1815. Plakat, hvorved de Forbud, som Lovens 3 - 13 - 26 og Forord. af 25 Aug 1741 med flere Anordninger indeholde mod Opkjøb af Landmandens Produkter for Fremtiden ophæves, med Hensyn til det Opkjøb, der skeer i Landmandens Hjem, hvorimod det fremdeles skal have sit Forblivende ved Anordningerne, forsaavidt det ved samme forbydes, uden for Torvene at opkjøbe de Varer, som af Landmanden eller for dennes Regning føres til Torvs. - Anledningen til dette Lovbud var de af Over=Øvrighederne indhentede Betænkninger om, hvorvidt det kunde tillades Spekhøkere i Kjøbenhavn og Kjøbstæderne personligen at indkjøbe de til deres Hande hørende Varer paa Landet. Af disse Betænkninger anfører Kollegialtidenden navnlig Amtmandens over Sorøe Amt Geh. Konf. Stemanns og Amtmandens over Svendborg, Amt, Kammerherre og R. a. D. Schumachers, hvilken Sidste især yttrede, at hans Erfaring under hans 25 Aars Ophold i Fyen, har givet ham Anledning til at overbevise sig om, at Fødevare maae stige til en overdreven Priis, jo ofte ikke være at faae i Kjøbenhavn, der for at provianteres behøver Tilførsel fra hele Danmark, dersom ikke Forordningen af 25 August 1741, om Land- og Forprang, undergaaer en Forandring, eller aldeles ophæves. Kjøbmændens i Fyen, der ville forsyne Kjøbenhavn, ere nemlig, naar de ikke ville ansees for Forprang, nødsagede til at kjøbe Varene paa Herregaardene, men her kunne de ikke blive underrettede om Priserne førend til 11te December Termin, og de maae derfor opskrue Prisen saa høit, at de med Vished kunne vide sig sikre for Tab. Det er ogsaa, efter hans Mening, saa langt fra at Varene ved Forprang fordyres, at de endog af Prangerne maae kunne sælges billigere end af Bønderne, som, ved at transportere Varene til Kjøbstæderne slide paa Heste og Vogne, og spilde, foruden Tiden, Penge paa Fortæringen, hvilket alt nødvendigviis maa lægges paa Varene, hvorimod Kjøbmanden, der oft selv har Heste og Vogn, som intet have at forrette, kan læsse en Mængde Vare paa en og samme Vogn, uden at regne noget synderligt for Tidspilde og Fortæring. Amtmanden ansaae det derfor for gavnligt, om Spekhøkerne gaves den omhandlede Tilladelse, men holdt derhos for, at de ikke udelukkende burde nyde godt af samme da de derved vilde erholde et Slags Monopolium, til Skade, saavel for Kjøbstædmanden, som den fattige Huusmand og Jn sidder paa Landet. Plur liteten af de øvrige indhentede Betænkninger vore i det væsentlige overeensstemmende med disse tvende Amtmænds. Disse betydelige saavel fra Theorie som Erfaring hentede Grunde for Uskadeli heden af det saakaldte Forprang, foranledigede derpaa Kancelliet til at andrage paa en Forandring i Lovgivningens Bestemmelse angaaende Forprang, hvorved i Kollegiets Bemærkninger endnu forekommer disse særskildte Grunde: at i et Land som Danmark, der har Overflod af Levnetsmidler, synes en unaturlig Dyrhed paa disse ei at kunne frembringes, i det mindste ikke uden under særdeles Konjuncturer, som da i al Fald kunne give Anledning til tempordire Lovbud. Det er ogsaa for Handelsballancer, fordeelagtiast, jo høiere Priserne paa Levnetsmidlerne kunne bringes i Veiret ved Afsætning til Ulandet. Vel kan denne for Landet gavnlige Omstændighed trykke Enkelte, men med Hensyn til Pluraliteten af Statsborgerne, vil det dog udjævne sig selv; thi jo større Velstand Landmanden naaer, jo bedre kan han igjen betale saavel Statstjenerne, som de øvrige der arbeide for ham, og jo høiere Priser, des større Opmuntring for ham til forøget Produktion, Forbud mod Forprang (bemærkes her meget rigtigt) hører desuden til de mange Anordninger, der svække Agtelse for Lovene, fordi de ikke kunne overholdes, men daglig overtrædes for Alles Øine, uden at paatales eller kunne bevises, ligesom de Vexationer og Kabaler, der bruges at Angiverne, høre til de for Moraliteten fordærvelige Følger af denne Lovgivning, der i mange Tilfælde gjør det heel problematisk for Borgeren at vide, hvad der i denne Henseende er Ret eller Uret, hvorpaa anføres flere Exempler.